Diari Oficial de la Generalitat Valenciana


Sumari del DOGV 3212, del 27-03-1998 (1998/900520)

RESOLUCIÓ de 24 de febrer de 1998, de la Direcció General d'Investigació, Desenvolupament Tecnològic i Sanitat Vegetal, per la qual es concedeix un canvi de titularitat de productor de plantes de viver de vinya.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/02/24/(2)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900520


Data del document
:   24-02-1998

Organisme emissor


Tipus de document
:   Resolució

Descriptors 

:   * transmissió de la propietat
    * vinya
    * viver
    * empresa privada

RESOLUCIÓ de 24 de febrer de 1998, de la Direcció General d'Investigació, Desenvolupament Tecnològic i Sanitat Vegetal, per la qual es concedeix un canvi de titularitat de productor de plantes de viver de vinya. [1998/M1656]  
De conformitat amb les atribucions derivades de l'article 34.4 de la Llei Orgànica 5/1982, d'1 de juliol, per la qual es va aprovar l'Estatut d'Autonomia de la Comunitat Valenciana, i segons el que es disposa sobre concessió d'autoritzacions als productors de material vegetal de reproducció en l'article 7 de la Llei 11/1971, de 30 de març, de Llavors i Plantes de Viver, i en el Reglament Tècnic de Control i Certificació de Plantes de Viver de Vinya (ordres d'1 de juliol de 1986, 24 de juliol de 1991 i 14 de gener de 1992), a sol·licitud de Viveros Enrique Martí Vidal (productor multiplicador de plantes de viver de vinya per la Resolució del Ministeri d'Agricultura, Pesca i Alimentació de 19.06.90, BOE d'11.07.90), i una vegada estudiada la documentació aportada per l'interessat i tenint en compte el que es disposa en el Reglament Tècnic de Control, resolc:  
Article 1  
Concedir el canvi de titularitat de productor multiplicador de plantes de viver de vinya, de Viveros Enrique Martí Vidal a Jacobo Martí Ubeda Viveros Hermanos Martí Ubeda, amb domicili social al carrer de Sant Antoni número 10, d'Alfarrasí (València).  
Article 2  
La concessió a què fa referència l'article 1 obliga al compliment dels requisits que s'exigeixen per a l'obtenció del títol de productor de plantes de viver en el Reglament General sobre Producció de Llavors i Plantes de Viver, aprovat per mitjà del Decret 3.767/1972, de 23 de desembre, i en el Reglament General Tècnic de Control i Certificació de Plantes de Viver de Vinya, aprovat per mitjà de l'Ordre d'1 de juliol de 1986 i modificat mitjançant les ordres de 24 de juny de 1991 i 14 de gener de 1992.  
Així mateix, queda condicionada al compliment de la documentació que acompanya la sol·licitud presentada per a l'obtenció del títol de productor multiplicador.  
Article 3  
Aquesta Resolució no posa fi a la via administrativa i s'hi pot interposar un recurs ordinari, en el termini d'un mes des de la notificació, davant la consellera d'Agricultura, Pesca i Alimentació.  
Article 4  
Aquesta resolució vigeix des del dia següent de la publicació en el Diari Oficial de la Generalitat Valenciana.  
València, 24 de febrer de 1998.- El director general d'Investigació, Desenvolupament Tecnològic i Sanitat Vegetal: Eduardo Primo Millo.


Còpia Permalink ELI